કોંગી નગરસેવિકાએ જણાવ્યું કે પશું પણ ન ખાઈ તે પ્રકારનો નાસ્તો અને ભોજન અહીં પીરસાતો હોય જેની ગુણવત્તા સુધારવા માટે કમિશનરને રજૂઆત કરવામાં આવી છે. વોર્ડ નં.13ના આંબેડકરનગર તથા નવલનગર વિસ્તારમાં આવેલી આંગણવાડીઓ 118, ઘટક-2, 113, 127, 130, 116 અને 114ની મુલાકાત લીધી હતી જે તમામમાં બાળકોના આરોગ્ય સાથે ચેડાં કરતાં હોય તેવી રીતે હલ્કો નાસ્તો અને ભોજન પીરસાતા હોવાથી જવાબદારો સામે પોલીસ કાર્યવાહી કરવાની માગણી પણ તેમણે ઉઠાવી હતી. ખરાબ નાસ્તા-ભોજન ઉપરાંત અનેક જગ્યાએ ખુલ્લા વીજ વાયરો, દૂર્ગંધ મારતાં પાણીના ટાંકા પણ ધ્યાને આવ્યા હતાં. વર્ષોથી આ ટાંકાની સફાઈ કરવામાં આવી નહીં હોવાનો આક્ષેપ તેમણે કર્યો હતો.